מרים בת ניסים 
זה היה בעדן לפני ירח; רוח על תימן בליל בכה; התפללנו את תפילת הדרך; ויצאנו כל המשפחה; את הפיתה בתרמיל צררנו; ושאבנו מיים מן הבאר; ובשורה כולנו היסתדרנו; ובדרך זה את זה ספרנו; אם כולנו יש - ומי חסר.; יש אבא מורי ניסים, ירחם השם,; ויש ניסימה האם ירחם השם,; ויש נחמיה, גדליה, זכריה ועזריה -; סלים, סעדיה, מיכאל, חנן, חנניה.; וירוחם ורחמים,; ברוך השם הם תאומים,; והתינוק שלום הצוחק בחלום,; ואני אחותו מרים,; והחמור הקטן בילעם, והחמור הקטן בילעם.; כה הלכנו בפסיעה טופפת; ופיתאום המיניסטר האנגלי; יא, ראה אותנו במישקפת; וצעק המיניסטר: אויה לי; וציווה המיניסטר לקווסים:; הביאום הנה, מת או חי; ובאנגלית ענו לו הקווסים -; טוב, חבוב - ענו לו הקווסים; רקדו ושרו עד בלי די:; נתפוס את מורי ניסים, בעזרת השם,; ואת ניסימה האם בעזרת השם,; ואת נחמיה, גדליה, זכריה, ועזריה -; סלים, סעדיה, מיכאל, חנן-חנניה.; וירוחם ורחמים,; ברוך השם הם תאומים,; והתינוק שלום הצוחק בחלום,; ואת זו אחותו מרים,; והחמור הקטן בילעם, והחמור הקטן בלעם.; אבל אנו ארצה בליל פחד; באנו ונישק את עפרה.; ועכשיו בעיר כולנו יחד; מטיילים אנחנו בשורה; והעיר דוהרת משקשקת; וצועק הכל: עיברו נא חיש; אך שוטר מרים ידו בשקט; והתנועה לחצי שעה נפסקת -; כי עוברים אנחנו את הכביש.; עובר לו מורי ניסים, בעזרת השם,; אחריו ניסימה האם, בעזרת השם,; עוברים נחמיה, גדליה, זכריה, ועזריה...; כאשר השער יפתח; ועל עיר ציון יופיע אור; קהווה הם ישתו בליל ירח; כל המנהיגים בהר המור; זה אל זה יאמרו הם: איך ניצחנו; מי ניצח את שונאי ציון; ופיתאום יראו הם את אנחנו; ואת כל הדרך שהלכנו; ובחיוך יאמרו הם: זה נכון...; ניצח מורי ניסים, בעזרת השם,; וגם ניסימה האם, בעזרת השם,; ניצחו נחמיה, גדליה, זכריה ועזריה...; 